ÅRSMELDING

FOR

TRONDRUDMARKA VELFORENING 2013-2014

Styret i Trondrudmarka Velforening har det siste året bestått av:

Øyvind Roger Hansen, formann
Jan Olav Solberg, kasserer
Borger Warlo, styremedlem

Styret har hatt kommunikasjon i form av telefonsamtaler og mailutveksling.

Det har vært en fin vinter med mye snø og gode skiforhold. Helge har bidratt til at vi har hatt gode løyper gjennom hele vinteren. Styret har da heller ikke i år mottatt noen skriftlige klager på løypene. Løypene for Trondrudmarka Vel kjøres hele vinteren uten begrensning på dager og helg. Det kjøres ca. 42 km løyper for vellet. Styret forholder seg til 5 års avtalen fra 2012 med Helge Holm. Informasjon om kjøring av løyper har blitt publisert på [www.skisporet.no](http://www.skisporet.no).

Påskeskirennet ble gjennomført som tidligere. Det ble nok en suksess med ca. 100 deltagere. Også denne gangen med musikk. Familier som var med på å arrangere årets påskeskirenn var familien Hilde og Tore Ness, familien Anne M. Bærug/Kjell Roar Ødeværp og familien Hanne og Nils H. Høva. Vertskapet på Nystølkroken Kafe var med som før!

Vellet fikk tilbake momskompensasjon på kr 30.725,- gjennom Norges Velforbund. Beløpet var større enn forventet. Det er søkt og mottatt støtte fra Nes Sparebank på kr 2.000,-.
Det er til sammen 257 hytter som har betalt medlemsavgiften – noe som gir svært høy betalingsgrad. Frivillig kontingent for 2014 ble ved en inkurie sendt ut med beløp kr. 900,- selv om årsmøtet aksepterte en økning til kr 1.000,-. Det ble et overskudd på kr 26.096,- i 2013.

Innbetalingen til vellet sammen med veiavgiften fungerer godt, og Nils Gudbrandsplass skal ha honnør for den jobben som gjøres. Vellet ønsker å fortsette med ordningen.

Styret har i samarbeid med Helge igangsatt vurdering av behov for utskifting av enkelte skilt og stolper – og har vært i kontakt med Nes kommune v/Torunn Bekkeseth for å søke om mulig støtte.

Asker, 26. juni 2014

Jan Olav Solberg Øyvind Roger Hansen Borger Warlo

Kasserer Formann Styremedlem